---
# System prepended metadata

title: วิชา 91 ภาษาไทย

---

# วิชา 91 ภาษาไทย

## 1. 
ข้อความตอนใดเป็นข้อความแสดงข้อคิดเห็น

๑)คีโตเจนิคไดเอทคือการลดน้ำหนักที่เน้นอาหารประเภทไขมันและโปรตีนพร้อมกับงดแป้งและน้ำตาล
๒)หลักการก็คือ ไม่กินแป้งทำให้ไม่มีคาร์โบไฮเดรตไปช่วยสร้างพลังงาน
๓)ทำให้ร่างกายดึงไขมันที่สะสมอยู่ออกมาใช้นั่นเอง
๔)ส่วนผู้ที่มีภาวะเบาหวานควรอยู่ในความดูแลของคุณหมออย่างใกล้ชิด

* ตอนที่๑)
* ตอนที่๒)
* ตอนที่๓)
* ตอนที่๔)

## 2.

ข้อใดเป็นข้อความแสดงข้อเท็จจริง

* สุกรจินหัว แพะนมเหลาซาน และเป็ดอี้เหลียง นับว่าเป็นสัตว์เศรษฐกิจที่มีสายพันธุ์ที่ดีที่สุดในโลก
* "บ้านหอมเทียน" อำเภอสวนผึ้ง จังหวัดราชบุรี เปิดแสดงเทศกาลงานเทียนและเทศกาลดนตรีในช่วงฤดูหนาว
* หากมีโอกาสเดินทางไป จังหวัดนครปฐม แนะนำว่าให้ลองไปเที่ยวที่ "ตลาดน้ำดอนหวาย" แล้วจะประทับใจ
* คนที่ชอบอาหารไทยรสชาติจัดจ้าน ต้องบอกเลยว่าไม่ผิดหวังกับร้านอาหารที่อำเภอจอมบึง จังหวัดราชบุรีแห่งนี้แน่นอน

## 3.

คำที่ขีดเส้นใต้ในข้อใดมีความหมายโดยนัย

* เสื้อเก่าตัวนี้เอาไปทำผ้า++ขี้ริ้ว++ได้แล้ว
* เขาเคยเป็นเศรษฐีแต่ตอนนี้กลายเป็นหมา++ขี้เรื้อน++
* สมัยโบราณใช้++ขี้เลื่อย++กลบน้ำแข็งช่วยให้ละลายช้า
* วันนี้เวรเธอทำความสะอาด ดูเรื่อง++ขี้ผง++ตรงซอกตู้ด้วยนะ

## 4.

คำที่ขีดเส้นใต้ในข้อใดมีความหมายทั้งโดยตรงและโดยนัย

* รายการวันนี้ขอแนะนำ++ดินแดนแห่งไข่มุกอันดามัน++
* ที่แห่งนี้มีธรรมชาติสวยงามดั่ง++สวรรค์++ของนักท่องเที่ยว
* นิทรรศการอาหารท้องถิ่นทำให้คนทั่วไปรู้จัก++ภูมิหลัง++ของภูเก็ต
* นิทรรศการแสดงการอพยพของ++ลูกหลานพญามังกร++มายังภูเก็ต

## 5.

อ่านข้อความต่อไปนี้แล้วตอบคำถาม ข้อ๕ และ ข้อ๖

1)เหงื่อเป็นของเหลวที่ถูกขับออกตามผิวหนังเพื่อช่วยระบายความร้อนจากการทำกิจกรรมต่างๆ
2)ไม่ว่าจะเป็นการออกกำลังกาย การเดินหรือการอยู่ในที่ที่มีอากาศร้อนแม้แต่สภาวะเครียดก็ทำให้เกิดเหงื่อได้เช่นกัน
3)เหงื่ออาจจะสร้างความรำคาญให้ใครหลายๆคน แต่รู้หรือไม่ว่าข้อดีของเหงื่อประการหนึ่ง คือ ช่วยทำให้ผิวของเราสะอาด
4)เนื่องจากเหงื่อจะช่วยขับสารพิษที่สะสมอยู่ในผิวหนัง ลดการเกิด ผดผื่น สิว หรือปัญหาที่เกิดจากการติดเชื้อบริเวณผิวหนังได้

ข้อใดสรุปใจความสำคัญของข้อความข้างต้นได้ถูกต้อง

* เหงื่อเป็นของเหลวที่ถูกขับออกตามผิวหนัง
* แม้เหงื่อจะน่ารำคาญแต่ก็มีประโยชน์ต่อมนุษย์
* ข้อดีประการเดียวของเหงื่อคือช่วยทำให้ผิวของเราสะอาด
* เหงื่อช่วยขับสารพิษและลดการติดเชื้อบริเวณผิวหนังเท่านั้น

## 6.

อ่านข้อความต่อไปนี้แล้วตอบคำถาม ข้อ๕ และ ข้อ๖

๑)เหงื่อเป็นของเหลวที่ถูกขับออกตามผิวหนังเพื่อช่วยระบายความร้อนจากการทำกิจกรรมต่างๆ
๒)ไม่ว่าจะเป็นการออกกำลังกาย การเดินหรือการอยู่ในที่ที่มีอากาศร้อนแม้แต่สภาวะเครียดก็ทำให้เกิดเหงื่อได้เช่นกัน
๓)เหงื่ออาจจะสร้างความรำคาญให้ใครหลายๆคน แต่รู้หรือไม่ว่าข้อดีของเหงื่อประการหนึ่ง คือ ช่วยทำให้ผิวของเราสะอาด
๔)เนื่องจากเหงื่อจะช่วยขับสารพิษที่สะสมอยู่ในผิวหนัง ลดการเกิดผดผื่น สิว หรือปัญหาที่เกิดจากการติดเชื้อบริเวณผิวหนังได้

ข้อความตอนใด++ไม่++ใช้ในการย่อความ

* ตอนที่๑)
* ตอนที่๒)
* ตอนที่๓)
* ตอนที่๔)

## 7.

อ่านข้อความต่อไปนี้แล้วตอบคำถาม ข้อ๗ และ ข้อ๘

๑)สังคมผู้สูงอายุโดยสมบูรณ์ หมายถึง สังคมที่มีประชากรอายุ ๖๐ ปีขึ้นไป เป็นอัตราส่วนอย่างน้อยร้อยละ ๒๐ ของประชากรทั้งหมดในสังคม
๒)ในปี พ.ศ.๒๕๖๐ ประเทศไทยได้เปลี่ยนผ่านเข้าสู่สังคมผู้สูงอายุโดยสมบูรณ์เป็นครั้งแรกในประวัติศาสตร์
๓)สถานการณ์นี้เป็นผลจากอัตราการเกิดและอัตราการตายของประชากรลดลง ทำให้สัดส่วนประชากรของไทยเป็นรูปพีระมิดคว่ำ
๔)ประเทศไทยเป็นประเทศกำลังพัฒนาเพียงไม่กี่ประเทศที่อยู่ในกลุ่มสังคมผู้สูงอายุ เนื่องจากประเทศที่อยู่ในกลุ่มสังคมผู้สูงอายุส่วนใหญ่เป็นประเทศพัฒนาแล้ว

ข้อความใดใช้กลวิธีการเปรียบเทียบ

* ตอนที่๑)
* ตอนที่๒)
* ตอนที่๓)
* ตอนที่๔)

## 8.

อ่านข้อความต่อไปนี้แล้วตอบคำถาม ข้อ๗ และ ข้อ๘

๑)สังคมผู้สูงอายุโดยสมบูรณ์ หมายถึง สังคมที่มีประชากรอายุ ๖๐ ปีขึ้นไป เป็นอัตราส่วนอย่างน้อยร้อยละ ๒๐ ของประชากรทั้งหมดในสังคม
๒)ในปี พ.ศ.๒๕๖๐ ประเทศไทยได้เปลี่ยนผ่านเข้าสู่สังคมผู้สูงอายุโดยสมบูรณ์เป็นครั้งแรกในประวัติศาสตร์
๓)สถานการณ์นี้เป็นผลจากอัตราการเกิดและอัตราการตายของประชากรลดลง ทำให้สัดส่วนประชากรของไทยเป็นรูปพีระมิดคว่ำ
๔)ประเทศไทยเป็นประเทศกำลังพัฒนาเพียงไม่กี่ประเทศที่อยู่ในกลุ่มสังคมผู้สูงอายุ เนื่องจากประเทศที่อยู่ในกลุ่มสังคมผู้สูงอายุส่วนใหญ่เป็นประเทศพัฒนาแล้ว

ข้อความข้างต้นน่าเชื่อถือตามข้อใด

* ให้เหตุผลชัดเจน
* มีหลักฐานอ้างอิง
* แสดงความคิดเห็นน่าสนใจ
* โน้มน้าวให้ผู้อ่านคิดเห็นโต้แย้ง

## 9.

อ่านข้อความต่อไปนี้แล้วตอบคำถาม ข้อ๙ และ ข้อ๑๐

 ดีดีทีเป็นยาฆ่าแมลงที่นิยมใช้มากในช่วงสงครามโลกครั้งที่ ๒ เพื่อควบคุมโรคมาลาเรียที่มียุงเป็นพาหะ ประสิทธิภาพของดีดีทีทำให้เกิดความนิยมใช้ในการกำจัดแมลงศัตรูพืชด้วยอย่างไรก็ตามในปี ค.ศ.๑๙๖๒ นักชีววิทยาชาวอเมริกัน ราเชล คาร์สัน เขียนหนังสือเกี่ยวกับผลกระทบของพิษดีดีทีต่อสุขภาพและสิ่งแวดล้อมที่ก่อให้เกิดมะเร็งในมนุษย์และทำให้สัตว์ป่าหลายชนิดโดยเฉพาะนก เช่น อินทรีหัวขาวมีจำนวนลดลงจนเสี่ยงต่อการสูญพันธุ์ อิทธิพลของหนังสือดังกล่าวทำให้เกิดการศึกษาวิจัยสืบเนื่องจนมีการรณรงค์ให้ยกเลิกการใช้ดีดีที และเกิดอนุสัญญาสต๊อกโฮล์มที่ห้ามการใช้ดีดีทีทั่วโลกในปี ค.ศ.๒๐๐๑ 

บุคคลใดแสดงความคิดเห็นได้สมเหตุสมผลตามประเด็นสำคัญของข้อความข้างต้น

* ปู่บอกว่าเรื่องนี้ดี แต่มะเร็งอาจเกิดจากสาเหตุอื่นที่ไม่ใช่ดีดีทีก็ได้
* ย่าบอกว่าเรื่องนี้ดี เพราะทำให้เห็นถึงความรุนแรงของโรคมาลาเรียที่ย่าเคยป่วยในสมัยเด็ก
* ตาบอกว่าเรื่องนี้ดีมากๆ เพราะช่วยให้นึกถึงช่วงสงครามโลกครั้งที่ ๒ ที่ตาเคยเชิญมาในวัยเด็ก
* ยายบอกว่าเรื่องนี้ดี เพราะทำให้รู้ว่าพิษดีดีทีมีผลต่อสิ่งมีชีวิตหลายชนิดไม่เฉพาะกับแมลงเท่านั้น

## 10.

อ่านข้อความต่อไปนี้แล้วตอบคำถาม ข้อ๙ และ ข้อ๑๐

ดีดีทีเป็นยาฆ่าแมลงที่นิยมใช้มากในช่วงสงครามโลกครั้งที่ ๒ เพื่อควบคุมโรคมาลาเรียที่มียุงเป็นพาหะ ประสิทธิภาพของดีดีทีทำให้เกิดความนิยมใช้ในการกำจัดแมลงศัตรูพืชด้วยอย่างไรก็ตามในปี ค.ศ. ๑๙๖๒ นักชีววิทยาชาวอเมริกัน ราเชล คาร์สัน เขียนหนังสือเกี่ยวกับผลกระทบของพิษดีดีทีต่อสุขภาพและสิ่งแวดล้อมที่ก่อให้เกิดมะเร็งในมนุษย์และทำให้สัตว์ป่าหลายชนิดโดยเฉพาะนก เช่น อินทรีหัวขาวมีจำนวนลดลงจนเสี่ยงต่อการสูญพันธุ์ อิทธิพลของหนังสือดังกล่าวทำให้เกิดการศึกษาวิจัยสืบเนื่องจนมีการรณรงค์ให้ยกเลิกการใช้ดีดีที และเกิดอนุสัญญาสต๊อกโฮล์มที่ห้ามการใช้ดีดีทีทั่วโลกในปี ค.ศ.๒๐๐๑

บุคคลใดแสดงความคิดเห็นโต้แย้งกับข้อความข้างต้น

* น้องบอกว่าดีดีทีช่วยกำจัดแมลงได้อย่างมีประสิทธิภาพไม่จำเป็นเลิกใช้
* พ่อบอกว่าดีดีทีช่วยในการกำจัดแมลงได้ดี แต่มีผลกระทบต่อสัตว์นานาชนิดด้วย
* แม่บอกว่าราเชล คาร์สันไม่เห็นด้วยกับการใช้ดีดีที เพราะพบว่าสารนี้เป็นพิษต่อนกอินทรี
* พี่บอกว่าอนุสัญญาสต๊อกโฮล์มห้ามใช้ดีดีทีในทุกประเภศทั่วโลก เนื่องจากพิษมีผลในวงกว้าง

## 11.

อ่านบทสนทนาต่อไปนี้แล้วตอบคำถาม ข้อ๑๑ และ ข้อ๑๒

นักเรียน ๑ แสดงความเห็น การวาดรูปของนักเรียน ๒ ดังนี้

|  | |
| ---------- | --------------------------------------------------------------- |
| นักเรียน ๑    | ไม่ไหว ไม่ไหว วาดแบบนี้ใช้ไม่ได้ รถดับเพลิงคันนี้มันเหมือนรถดับเพลิงจริงๆ มากเกินไป   |
| นักเรียน ๒    | วาดให้เหมือนของจริงไม่ได้หรือ                                           |
| นักเรียน ๑    | การวาดให้เหมือนของจริงใครๆ ก็ทำได้ ถ้าฉันจะวาดรถดับเพลิง ฉันคงจะวาดให้เหมือนซาลาเปาสีแดงมากกว่า   |
| นักเรียน ๒    | แล้วทำไมต้องอย่างนั้นด้วยละ                                            |
| นักเรียน ๑    | ทำไมน่ะหรือ ก็เพราะการวาดแต่สิ่งที่ตามองเห็น จะไม่มีค่าอะไรเลยน่ะสิ รูปที่ดีก็คือรูปที่วาดในสิ่งที่ใจมองเห็นต่างหาก |

ข้อใดกล่าวโต้แย้งกับบทสนทนาข้างต้น

* การวาดรูปให้ดีต้องวาดให้เหมือนจริงและมองเห็นชัดเจน
* การวาดรูปให้เหมือนจริงมากๆ เป็นสิ่งที่ทุกคนทำได้
* รูปที่วาดจะมีคุณค่าสูงขึ้น ต้องวาดรูปตามที่ใจของผู้วาดมองเห็น
* ผู้วาดรูปที่พยายามวาดรูปให้เหมือนของจริงเป็นการวาดรูปตามที่ตามองเห็น

## 12.

อ่านบทสนทนาต่อไปนี้แล้วตอบคำถาม ข้อ๑๑ และ ข้อ๑๒

นักเรียน ๑ แสดงความเห็น การวาดรูปของนักเรียน ๒ ดังนี้

|  | |
| ---------- | --------------------------------------------------------------- |
| นักเรียน ๑    | ไม่ไหว ไม่ไหว วาดแบบนี้ใช้ไม่ได้ รถดับเพลิงคันนี้มันเหมือนรถดับเพลิงจริงๆ มากเกินไป   |
| นักเรียน ๒    | วาดให้เหมือนของจริงไม่ได้หรือ                                           |
| นักเรียน ๑    | การวาดให้เหมือนของจริงใครๆ ก็ทำได้ ถ้าฉันจะวาดรถดับเพลิง ฉันคงจะวาดให้เหมือนซาลาเปาสีแดงมากกว่า   |
| นักเรียน ๒    | แล้วทำไมต้องอย่างนั้นด้วยละ                                            |
| นักเรียน ๑    | ทำไมน่พหรือ ก็เพราะการวาดแต่สิ่งที่ตามองเห็น จะไม่มีค่าอะไรเลยน่ะสิ รูปที่ดีก็คือรูปที่วาดในสิ่งที่ใจมองเห็นต่างหาก |

บทสนทนาข้างต้นสนับสนุนเรื่องใด

* พัฒนาการ
* นันทนาการ
* จินตนาการ
* ศิลปวิทยาการ

## 13.

คำในข้อใดใช้เติมลงในช่องว่างต่อไปนี้ได้ถูกต้อง

อุทยานประวัติศาสตร์ศรีสัชนาลัย จังหวัดสุโขทัย เป็นโบราณสถานที่มี ______ การตั้งถิ่นฐานตั้งแต่สมัยก่อนประวัติศาสตร์

* หลักฐาน
* หลักแหล่ง
* หลักเกณฑ์
* หลักประกัน

## 14.

ข้อใดเป็นการเขียนพรรณนา

* จามจุรีเป็นไม้ยืนต้นที่มีกิ่งก้านสาขาแผ่กว้างประดุจร่มขนาดใหญ่ให้ร่มเงาและความร่มเย็นสดชื่น
* กะเพรามีสรรพคุณช่วยลดอาการจุกเสียดแน่นท้อง ช่วยป้องกันโรคมะเร็งและโรคหัวใจขาดเลือดได้
* แคคตัสเป็นพืชที่อยู่ในกลุ่มของไม้อวบน้ำ สามารถเก็บน้ำหรือความชื้นไว้ในา่วนต่างๆ ของลำต้นได้ดี
* การตัดแต่งกิ่งไม้พุ่มออกไปบ้างจะทำให้สัดส่วนของอาหารที่สะสมในต้นไม้เหมาะสมกับการออกดอกออกผล

## 15.

ข้อใดเป็นการเขียนบรรยาย

* แสงรุ้งเลื่อมลายพรั่งพรายนภา
* ยามลมหนาวพัดโบกโบยโชยชื่น
* พระพรหมท่านบันดาลให้ฝนหลั่ง
* น้ำทิพย์สาดเป็นสายพรายพลิ้วทิวงาม

## 16.

ข้อใดเป็นส่วนเนื้อเรื่องของเรียงความ เรื่อง "เพลินชมตลาดมิงกาลา"

* ย่างกุ้งเป็นเมืองที่อยู่ใกล้แม่น้ำ เป็นท่าเรือหน้าด่านของการค้า
* หากมีโอกาสเดินทางไปประเทศเมียนมา ขอเชิญชวนให้แวะชมตลาดมิงกาลา
* ในสมัยที่อยู่ใต้การปกครองของอังกฤษ เมียนมาจัดเป็นประเทศที่ร่ำรวยที่สุดในเอเชียอาคเนย์
* สินค้าในตลาดมีตั้งแต่ของมีค่าชิ้นเล็กอย่างพลอย ไปจนถึงผ้าหลากชนิดและของแข็งอย่างกะละมัง

## 17.

ข้อใดใช้สำนวนภาษาได้เหมาะสมกับการเขียนจุดประสงค์ในจดหมายในจดหมายเชิญวิทยากร

* จึงเรียนมาเพื่อโปรดดำเนินการต่อไปจะเป็นพระคุณยิ่ง
* จึงกราบเรียนมาเพื่อโปรดอนุมัติเป็นวิทยากรจะขอขอบคุณยิ่ง
* จึงแจ้งมาเพื่อโปรดมาเป็นวิทยากรจัดกิจกรรมด้วยจะขอขอบคุณยิ่ง
* จึงเรียนมาเพื่อโปรดให้ความอนุเคราะห์เป็นวิทยากรจะเป็นพระคุณยิ่ง

## 18.

อ่านข้อความต่อไปนี้แล้วตอบคำถามข้อ ๑๘

ปัจจุบันกระดาษเริ่มกลับมาเป็นที่นิยมใช้ในชีวิตประจำวันเพราะเป็นมิตรต่อสิ่งแวดล้อม เราพบกระดาษในรูปของผลิตภัณฑ์ที่หลากหลาย เช่น ถุง ถ้วย หลอด จานและกล่องบรรจุอาหารรูปแบบต่างๆ ตามร้านค้าต่างๆ มากขึ้น แม้กระดาษย่อยสลายได้ง่าย แต่ตัววัสดุนั้นไม่ทนน้ำเท่าที่ควร ทำให้ระยะเวลาการใช้งานสั้นและไม่สามารถใช้ซ้ำได้ อีกทั้งกระดาษบางชนิดก็มีสารฟอกขาวที่อาจปนเปื้อนอาหารได้

จากข้อความข้างต้นข้อใด++ไม่++ต้องใช้ในการเขียนย่อความ

* บรรจุภัณฑ์กระดาษมีทั้งถุง ถ้วย หลอด จาน และกล่อง
* ผลิตภัณฑ์จากกระดาษมีหลากหลายรูปแบบให้เลือกใช้
* กระดาษเป็นมิตรต่อสิ่งแวดล้อมเพราะย่อยสลายง่าย
* กระดาษไม่ทนน้ำจึงไม่สามารถใช้ช้ำได้หลายครั้ง

## 19.

ข้อใดเขียนลำดับความคิดอย่างสมเหตุสมผล

* ไผ่เป็นไม้มีลำต้นสูงและเป็นปล้องๆ เพราะมีผิวสวย แต่เรียบเป็นมัน
* ไผ่มีมากมายหลายชนิด ทั้งไผ่สีสุก ไผ่ซาง ไผ่ตง แต่ละชนิดใช้ประโยชน์ได้ต่างกัน
* ไผ่นำมาทำเครื่องจักสานได้หลายชนิด แต่หน่อไผ่สามารถนำมาทำอาหารได้หลากหลาย
* ไผ่แต่ละชนิดตั้งราคาจำหน่ายต่างกันขึ้นอยู่กับคุณภาพของไผ่ เริ่มจากการนำมาทำเป็นรั้วบ้าน

## 20.

ข้อความตอนใดมีทั้งเหตุและผลในข้อความของแต่ละตอน

๑)เมื่อ พ.ศ.๒๓๒๕ พระบาทสมเด็จพระพุทธยอดฟ้าจุฬาโลกมหาราชทรงตั้งราชวงศ์จักรี
๒)ได้โปรดเกล้าฯให้ประกอบพระราชพิธีปราบดาภิเษกแต่โดยสังเขป เพราะยังไม่พร้อมมูลเต็มตำรา
๓)ครั้น พ.ศ.๒๓๒๖ โปรดเกล้าฯให้ข้าราชการผู้รู้ร่วมกันตรวจสอบตำราว่าด้วยการราชาภิเษก
๔)เมื่อได้แบบแผนการราชาภิเษกที่สมบูรณ์แล้วจึงโปรดเกล้าฯ ให้ตั้งการพระราชพิธีให้สมบูรณ์ตามตำรา

* ตอนที่๑) และ๒)
* ตอนที่๒) และ๔)
* ตอนที่๑) และ๓)
* ตอนที่๓) และ๔)

## 21.

ใช้ข่าวต่อไปนี้ ตอบคำถามข้อ ๒๑

ในอดีตมีมนุษย์หลายสายพันธุ์ แต่ปัจจุบันโฮโมเซเปียนส์เป็นมนุษย์เพียงสายพันธ์ุเดียวที่เหลืออยู่ เมื่อ ๔๐,๐๐๐ ปีที่แล้วโฮโมเซเปียนส์อาศัยอยู่ร่วมกับมนุษย์สายพันธุ์อื่นๆ และมีการผสมพันธุ์ข้ามสายพันธุ์กัน นักวิจัยด้านพันธุกรรมพบว่า มนุษย์ปัจจุบันมีความแตกต่างจากบรรพบุรุษอย่างมาก เพราะอันที่จริงมนุษย์ปัจจุบันไม่ใช่สายพันธุ์โฮโมเซเปียนส์แท้แต่เป็นผลผลิตของมนุษย์หลายสายพันธุ์ที่ผสมอยู่อย่างกลมกลืนในยีนของโฮโมเซเปียนส์

จากรายงานข่าวข้างต้น บุคคลใด++ไม่++ได้แสดงความคิดเห็น

* พ่อบอกว่าแปลกมากที่โฮโมเซเปียนส์เช่นพวกเราอยู่มาจนถึงปัจจุบัน
* แม่บอกว่าปัจจุบันน่าจะมีมนุษย์สายพันธุ์โฮโมเซเปียนส์แท้หลงเหลืออยู่บ้าง
* พี่บอกว่าระยะเวลา ๔๐,๐๐๐ ปีที่ผ่านมาทำให้เกิดการวิวัฒนาการข้ามสายพันธุ์
* น้องบอกว่ายังสามารถจะหสมนุษย์สายพันธ์ุอื่นๆมาพัฒนาโฮโมเซเปียนส์ได้อีกมาก

## 22.

พิจารณาข้อความประชาสัมพันธ์ต่อไปนี้แล้วตอบคำถาม ข้อ๒๒ และ ข้อ ๒๓

                                ดื่มไม่ขับ
                                ขับไม่ซิ่ง
                                ง่วงไม่ขับ
                             กลับบ้านปอดภัย

จากข้อความประชาสัมพันธ์ข้างต้น ข้อใดกล่าวถูกต้อง

*  คนที่ง่วงนอนไม่ควรขับรถ
*  คนที่ชอบขับรถช้าไม่ควรขับรถ
*  คนที่จะไปซื้อเครื่องดื่มแอลกอฮอล์ไม่ควรขับรถ
*  คนที่ต้องการกลับบ้านปลอดภัยต้องเดินทางด้วยรถ

## 23.

พิจารณาข้อความประชาสัมพันธ์ต่อไปนี้แล้วตอบคำถาม ข้อ๒๒ และ ข้อ ๒๓

                                ดื่มไม่ขับ
                                ขับไม่ซิ่ง
                                ง่วงไม่ขับ
                             กลับบ้านปอดภัย

จากข้อความประชาสัมพันธ์ข้างต้น บุคคลในข้อใดนำความรู้มาปรับใช้ในการดำเนินชีวิตได้อย่างสมเหตุสมผล

* ป้าเลิกขับรถตลอดชีวิต
* ลุงขับรถเร็วตามที่กฎหมายกำหนด
* น้าง่วงนอนจึงรีบขับรถกลับไปนอนที่บ้าน
* อาดื่มเหล้าหลังเลิกงานแล้วขับรถไปเที่ยวต่อ

## 24.

ข้อใดคือข้อคิดสำคัญจากเรื่องเล่าต่อไปนี้

&nbsp;&nbsp;&nbsp;&nbsp;&nbsp;ชายคนหนึ่งขับรถผสมปูน กำลังจะนำปูนไปเท ผ่านบ้านตัวเองเห็นรถเก๋งสปอร์ตจอดอยู่หน้าบ้าน มองเข้าไปเห็นภรรยาโผกอดชายหนุ่มคนหนึ่งอยู่ จึงเกิดอารมณ์หึงหวงและด้วยความโกรธสุดขีดจึงเทปูนใส่รถเก๋งสปอร์ตราคาหลายล้านด้วยความสะใจ แต่ข้อเท็จจริงปรากฎว่า ภรรยาถูกรางวัลจากการชิงโชคได้รถสปอร์ตคันนี้มาจึงโผกอดคนที่นำมาให้ ครั้นสามีเดินเข้ามาในบ้าน ก็รีบส่งกุญแจรถให้ด้วยความดีใจ

* อย่าหวังรวยจากการพนันหรือชิงโชค
* ตั้งสติคิดให้ดีก่อนทำก็จะไม่เกิดผลเสีย
* ควรทำงานของตนให้เสร็จก่อนกลับบ้าน
* ไม่ควรส่งรางวัลไปที่บ้านของผู้ถูกรางวัล

## 25.

เมื่อครูได้เลื่อนตำแหน่งเป็นครูใหญ่ ประธานนักเรียนควรกล่าวอย่างไรจึงจะเหมาะสม

* พวกเรารู้สึกยินดีที่ครูได้รับตำแหน่งใหม่
* พวกเรารู้สึกซาบซึ้งที่ครูได้รับตำแหน่งใหม่
* พวกเรารู้สึกประทับใจที่ครูได้รับตำแหน่งใหม่
* พวกเรารู้สึกเป็นเกียรติที่ครูได้รับตำแหน่งใหม่

## 26.

ข้อใดเป็นคำกล่าวลงท้ายของผู้นำเสนอโครงงาน

* ขอขอบคุณที่ให้โอกาสแสดงแนวความคิดในวันนี้
* ขอตอบแทนน้ำใจอันดีงามที่ช่วยเหลือนักเรียนทุกคน
* ขอแสดงความยินดีที่ได้ประดิษฐ์ผลงานจนสำเร็จลุล่วง
* ขอชื่นชมในความมุ่งมั่นทำโครงงานนี้จนได้รับรางวัลชนะเลิศ

## 27.

ข้อความต่อไปนี้ใช้กลวิธีโน้มน้าวใจตามข้อใด

&nbsp;&nbsp;&nbsp;&nbsp;&nbsp;แม่บอกลูกว่า"อย.เตือนให้ระวังผักและผลไม้ที่ซื้อมาจากตลาด ผักผลไม้พวกนั้นมีแต่สารเคมี และสิ่งสกปรกต่างๆ ติดอยู่ทั้งนั้น ต้องล้างน้ำหลายๆ ครั้งให้สะอาดเพื่อสุขภาพที่ดี"

* ให้เหตุผลที่น่าเชื่อถือ
* ใช้วิธีการเปรียบเทียบ
* เร้าให้เกิดอารมณ์อย่างแรงกล้า
* ให้ทางเลือกทั้งด้านดีและด้านเสีย

## 28.

การโน้มน้าวใจในข้อใด++ไม่มี++การแสดงเหตุผล

* ครีมบำรุงนี้ปลอดภัยต่อผู้ใช้ด้วยสารสกัดบริสุทธิ์จากธรรมชาติ
* การกดซื้อบัตรคอนเสิร์ตของศิลปินบางคนให้ได้ที่ติดเวทีเป็นเรื่องยาก
* กล้ามเนื้อที่แข็งแรงจากการออกกำลังช่วยให้สมรรถภาพร่างกายดีขึ้น
* ห่านย่างร้านนี้รับประกันความอร่อย จากรางวัลร้านอาหารยอดเยี่ยม ๓ ปีซ้อน

## 29.

คำว่า"ที่"ในข้อใด++ไม่ใช่++คำเชื่อมอนุประโยค

* ฉันมีโอกาสรู้จักอาจารย์ที่มีความสามารถหลายท่าน
* เขานำความรู้ที่ได้จากการอบรมไปช่วยเหลือชาวบ้าน
* ภาวะโลกร้อนทำให้ธารน้ำแข็งที่ขั้วโลกละลายเพิ่มขึ้น
* การดำน้ำครั้งนี้ต้องเผชิญกับน้ำทะเลที่มีอุณหภูมิเย็นจัด

## 30.

ประโยคใดใช้ลักษณนาม++ไม่++ถูกต้อง

* พายุไต้ฝุ่นทำให้ประชาชนต้องอพยพกว่า ๔๐๐ ครัวเรือน
* การผลิตรถไฮเปอร์คาร์รุ่นนี้จำกัดไว้เพียง ๕๐๐ คันเท่านั้น
* ถังหมักตัวนี้มีลักษณะพิเศษคือมีการควบคุมอุณหภูมิด้วย
* ผู้ป่วยกว่าแสนรายต่อปีจะเข้าถึงการรักษาแบบใหม่ง่ายขึ้น

## 31.

ข้อใดจำเป็นต้องใช้คำทับศัพท์

* กระแสเกมออนไลน์กำลังมาแรงและทำเงินได้มหาศาล
* การนำเสนอข้อมูลในสื่อต่างๆ ผู้ใช่สื่อจำเป็นต้องชัวร์ก่อนแชร์
* พิธีกรรายการทีวีถูกปลดจากรายการเนื่องจากพูดจาไม่เหมาะสม
* เมื่อเราเดินทางไปต่างประเทศ จำเป็นต้องใช้พาสปอร์ตเพื่อแสดงตน

## 32.

ข้อใดมีศัพท์บัญญัติ

* นักเรียนในแถบเอเชียมีความเครียดจากการสอบแข่งขันมาก
* ข้อมูลสารสนเทศในยุคปัจจุบันช่วยให้ชีวิตของเราสะดวกสบาย
* ผู้ที่ต้องการจะไปเรียนต่อต่างประเทศต้องใช้ผลการสอบโทเฟล
* นักการเมืองมีแฟนคลับคอยให้กำลังใจไม่ต่างกับนักร้องนักแสดง

## 33.

ตัวเลือกข้อใดต่อไปนี้ใช้เติมในตำแหน่ง (ก)และ(ข)ได้ถูกต้องตามฉันทลักษณ์

>&nbsp;&nbsp;&nbsp;&nbsp;&nbsp;ไม้ดัดงาม__ (ก) __&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;ตรูตา
>ใบพุ่มชอุ่มหนา&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;ช่อชี้
>เขียวครึ้มพฤกษ์นานา&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;งามเด่น
>ชื่นจิตชูใจนี้&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; __ (ข) __เพลินใจ

* (ก)ชูช่อ&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;(ข)จิตฟุ้ง
* (ก)แต่งแต้ม&nbsp;&nbsp;&nbsp;&nbsp;&nbsp;&nbsp;&nbsp;(ข)ฟุ้งฟ้า
* (ก)แช่มช้อย&nbsp;&nbsp;&nbsp;&nbsp;&nbsp;&nbsp;&nbsp;(ข)ร่มหรื้น
* (ก)ตัดแต่ง&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;(ข)รื่มรมย์

## 34.

คำประพันธ์ต่อไปนี้มีจุดมุ่งหมายสอนเรื่องใดเป็นสำคัญ

>&nbsp;&nbsp;&nbsp;&nbsp;&nbsp;น้ำพึ่งเรือเสือพึ่งป่าปลาพึ่งหนอง&nbsp;&nbsp;&nbsp;&nbsp;&nbsp;พี่พึ่งน้องชายพึ่งหญิงยิ่งมิตรใกล้
>เมื่อยามยากมีคนรู้คนเข้าใจ&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;ได้อาศัยได้เอื้อเฟื้อได้เกื้อกูล


* การรักษาวิถีชีวิตดั้งเดิม
* การรู้จักช่วยเหลือซึ่งกันและกัน
* การคิดไตร่ตรองด้วยความรอบคอบ
* การอนุรักษ์ธรรมชาติและสิ่งแวดล้อม


## 35.
คุณธรรมข้อใดสอดคล้องกับคำประพันธ์ต่อไปนี้

>&nbsp;&nbsp;&nbsp;&nbsp;&nbsp;การฆ่าประดาสัตว์&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;ฤ ประโยชน์บ่พึงมี
>อันว่าดวงชีวี&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;ย่อมเป็นสิ่งที่ควรถนอม

* กตัญญรู้คุณ
* มีสติรอบคอบ
* ซื่อสัตย์สุจริต
* เมตตากรุณา

## 36.

อ่านคำประพันธ์ต่อไปนี้แล้วตอบคำถามข้อ ๓๖-๓๗

>&nbsp;&nbsp;&nbsp;&nbsp;&nbsp;ยามเช้าฉันไหว้พ่อแม่ก่อนไปเรียน&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;ก่อนขีดเขียนฉันไหว้ครูด้วยรู้รัก
>ตอนเที่ยงเที่ยงฉันทักทายคนรู้จัก&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;ยามย่ำค่ำก่อนนอนพักกราบพระเอย

คำประพันธ์ข้างต้นแสดงวิถีไทยในเรื่องใด

* การเห็นคุณค่าของเวลา
* การรู้จักธรรมเนียมปฎิบัติ
* การให้ความสำคัญกับพิธีกรรม
* การรู้จักแสดงความสนิทกับคนรุ่นต่างๆ

## 37.

อ่านคำประพันธ์ต่อไปนี้แล้วตอบคำถามข้อ ๓๖-๓๗

>&nbsp;&nbsp;&nbsp;&nbsp;&nbsp;ยามเช้าฉันไหว้พ่อแม่ก่อนไปเรียน&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;ก่อนขีดเขียนฉันไหว้ครูด้วยรู้รัก
>ตอนเที่ยงเที่ยงฉันทักทายคนรู้จัก&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;ยามย่ำค่ำก่อนนอนพักกราบพระเอย

คำประพันธ์ข้างต้น++ไม่++กล่าวถึงเรื่องใด

* กาลเทศะ
* จงรักภักดี
* สัมมาคารวะ
* อัธยาศัยไมตรี


## 38.

จากคำประพันธ์ต่อไปนี้ คำประพันธ์วรรคใดสะท้อนความเชื่อในสังคมไทย


>&nbsp;&nbsp;&nbsp;&nbsp;&nbsp;จะแข่งเรือแข่งพายพอได้แข่ง&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;ใช้ฝีมือกายแข็งแรงอันแกร่งกล้า
>บางคนรวยแต่เกิดเลิศปัญญา&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;ริแข่งบุญแข่งวาสนาอย่าแข่งเลย

* วรรค๑
* วรรค๒
* วรรค๓
* วรรค๔

## 39.

บุคคลในข้อใดไม่ได้นำข้อคิดที่ได้จากคำขวัญต่อไปนี้ไปใช้ในการดำเนินชีวิต

&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;"ปัญญาเป็นแสงสว่างของชีวิต
&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;การศึกษาสร้างคน สร้างงาน สร้างชีวิต
&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;หนังสือคือประทีปส่องทาง ให้ทางสว่างสร้างปัญญา"

* พี่สาวไม่เรียนต่อระดับมัธยมศึกษาแต่ไปอบรมการเป็นช่างเสริมสวยแทน
* พี่ชายเลือกเรียนต่อระดับวิทยาลัยอาชีวศึกษาเพราะต้องการทำงานโดยเร็ว
* น้องชายคิดว่าไม่จำเป็นต้องศึกษาหาความรู้ทางวิชาการให้มากเพราะมีมรดก
* น้องสาวพยายามเรียนจนสำเร็จระดับอุดมศึกษาแม้จะต้องกู้ยืมเงินมาเป็นค่าใช้จ่ายก็ตาม

## 40.

ข้อความต่อไปนี้ให้ข้อคิดสำคัญเกี่ยวกับเรื่องใด

"การแข่งขันฟุตบอลโลกหญิงปีนี้ สหพันธ์ฟุตบอลนานาชาติ(ฟีฟ่า)ออกกฎห้ามผู้ชมสูบบุหรี่โดยเด็ดขาด และยังรณรงค์ให้แยกชนิดของขยะเพื่อนำไปสู่กระบวนการผลิตใหม่นอกจากนี้ยังบริการผู้ชมที่พิการโดยให้ยืมรถเข็น รวมทั้งจัดที่นั่งพิเศษและบริการหูฟังให้ผู้พิการทางสายตาด้วย"

* รักษ์คน รักษ์โลก
* มีวินัยใฝ่ธรรมะ
* ฐานะดีชีวีมีสุข
* รู้อภัยมีน้ำใจนักกีฬา

## ++ตอนที่ ๒ : แบบปรนัย ๕ ตัวเลือก เลือก ๒ คำตอบที่ถูกต้อง จำนวน ๑๐ ข้อ
ข้อละ ๒ คะแนน รวม ๒๐ คะแนน
ตอบถูก ๑ คำตอบ ได้ ๑ คะแนน
ตอบถูก ๒ คำตอบ ได้ ๒ คะแนน

## 41.

ข้อความ ๒ ข้อใดใช้สำนวนผิดความหมาย

* แม่ค้าปลาคนนั้นปากปลาร้าชอบว่าลูกค้าหยาบๆคายๆ
* พรุ่งนี้ต้องสอบท่องอาขยาน น้องจึงซ้อมท่องจนปากเปียกแฉะ
* นักเขียนคอลัมน์นี้ปากหนัก ใช้คารมคมคายเหน็บแนมผู้คนเก่งจริงๆ
* เขาเป็นคนปากเปราะเราะรายจึงไม่แปลกที่มีเรื่องทะเลาะกับชาวบ้านไปทั่ว
* ลูกเต่ามากมายเหล่านี้เมื่อปล่อยลงทะเลไป ก็เหลือรอดปากเหยี่ยวปากกาเพียงเล็กน้อย

## 42.

ข้อความ ๒ ข้อใดมีความหมายเกี่ยวข้องกับคำพูดหรือการพูด

* หวานเย็น
* หวานคอแร้ง
* หวานอมขมกลืน
* หวานนอกขมใน
* หวานเป็นลมขมเป็นยา

## 43.

ข้อความ ๒ ข้อใดมีคำสมาสประเภทเดียวกับคำว่า"ธนาคาร"

* กระทรวงศึกษาธิการดูแลด้านการศึกษา
* ตัวแทนนักเรียนรุ่นใหม่มีภารกิจมากขึ้น
* คณบดีคณะต่างๆกล่าวต้อนรับนักศึกษาใหม่
* ประชาธิปไตยคือระบอบการปกครองที่ถือมติปวงชนเป็นใหญ่
* จุดทศนิยมคือจุดที่ใส่หลังจำนวนเต็มและหน้าเศษตามวิธีทำเลข

## 44.

คำประพันธ์ ๒ ข้อใดมีคำสมาส

* ตัวพี่มิได้ลวนลาม&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;จะถือความสิ่งนี้นี่ไม่ได้
* ไปเจดีย์ที่ชื่อภูเขาทอง&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;ดูสูงส่องลอยฟ้านภาลัย
* อยู่กลางทุ่งรุ่งโรจน์ดูโดดเด่น&nbsp;&nbsp;&nbsp;&nbsp;เป็นที่เล่นนาวาคงคาใส
* กระนี้หรือชื่อเสียงเกียรติยศ&nbsp;&nbsp;&nbsp;&nbsp;&nbsp;&nbsp;&nbsp;จะมิหมดล่วงหน้าทันตาเห็น
* โอ้เจดีย์ที่สร้างยังร้างรัก&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;เสียดายนักนึกน่าน้ำตากระเด็น

## 45.

ข้อความ ๒ ข้อใดเป็นประโยคสามัญ

* อาหารลาวมีรสชาติที่ใกล้เคียงกับอาหารไทย
* สำเนียงภาษาลาวคล้ายกับภาษาอีสานของไทย
* วิถีชีวิตของคนลาวมีลักษณะที่ไม่ต่างกับคนไทยมากนัก
* ชื่อทางการของเมืองลาวคือสาธารณรัฐประชาธิปไตยประชาชนลาว
* การเดินทางทางบกจากประเทศลาวโดยสะพานมิตรภาพไทย-ลาว


## 46.

ข้อความ ๒ ข้อใดเป็นประโยคซ้อน

* คนที่ประสบความสำเร็จส่วนใหญ่เป็นคนขยันหมั่นเพียร
* ความสุขของคนเราอยู่ที่คนรอบข้างไม่ใช่ทรัพย์สินเงินทอง
* นักเรียนของโรงเรียนเราสอบได้คะแนนอันดับที่หนึ่งของจังหวัด
* บรรยากาศที่โรงแรมนี้เหมาะกับการมาพักผ่อนในวันหยุดสุดสัปดาห์
* งานวิจัยเพื่อหาความสุขของมนุษย์เป็นงานวิจัยที่ใช้เวลานานที่สุดในโลก

## 47.

ข้อความ ๒ ข้อใดมีคำสมาส

* เพื่อนของฉันมีภูมิลำเนาเดิมมาจากต่างจังหวัด
* นักธุรกิจชาวจีนหันไปลงทุนในภูมิภาคแอฟริกา
* คนเป็นโรคภูมิแพ้ควรหมั่นออกกำลังกายสม่ำเสมอ
* พ่อแม่ภูมิใจที่ลูกทุกคนสอบเข้าโรงเรียนที่มีชื่อเสียงได้
* สวนสาธารณะแห่งนี้มีภูมิทัศน์ที่ดูโล่งโปร่งและสบายตา

## 48.

คำยืมภาษาต่างประเทศ ๒ ข้อใด++ไม่ใช่++คำยืมภาษาจีน

* จับเลี้ยงร้านนี้ขายดีทุกวัน
* กระเทียมไทยมีกลิ่นหอมมาก
* เขาชอบดื่มน้ำเก็กฮวยอุ่นๆ
* จันอับกล่องไหนเป็นของฉัน
* ชะเอมใช้ทำยามีรสหวานชุ่มคอ

## 49.

ข้อความ ๒ ข้อใดเป็นภาษาระดับทางการ

* เขาเป็นนักปลูกบัวที่มีฝีมือและมีความรู้ชนิดหาตัวจับยากคนหนึ่ง
* บัวเป็นต้นไม้ที่ดูแลไม่ยาก เติบโตรวดเร็ว ภายในเวลาแค่ไม่กี่เดือนเท่านั้นเอง
* นอกจากเขาจะขายกาแฟแล้วในเร็วๆนี้ เขามีแพลนว่าจะต่อยอดธุรกิจการเลี้ยงผึ้งอีกด้วย
* เรือนเพาะชำกล้วยไม้ ควรมีหลังคาที่ใช้วัสดุชนิดโปร่งแสงป้องกันฝนและให้อากาศถ่ายเทได้ดี
* คริสโตเฟอร์ โคลัมบัสเดินทางไปยังหมู่เกาะเวสต์อินดีสและได้พบแคคตัสขนาดใหญ่สายพันธุ์ต่างๆ


## 50.

ข้อความ ๒ ข้อใดใช้ระดับภาษาทางการในการเขียนรายงาน

* การเดินทางเป็นการแสวงหาประสบการณ์ชีวิต
* หน้ากากอนามัยกันฝุ่นพิษจิ๋วๆ ๒.๕ พีเอ็ม หาซื้อยาก
* สังคมในยุคปัจจุบันมีเครื่องอำนวยความสะดวกนานาชนิด
* หน้าร้อนนี้หลายครอบครัวเดินทางไปเที่ยวชายทะเลจังหวัดต่างๆ
* ดารานักแสดงต่างตั้งตาคอยการประกาศผลนักแสดงยอดเยี่ยมประจำปี